Den Nord-Cimbriske Tilskuer, 1829-10-02
Rusland, Tyrkiet og Grækerland. Fra Odessa skrives under 7de September: J Gaar ere officielle Efterretninger indløbne fra det russiske Hovedqvarteer i Adrianopel, efter hvilke Grev Pahlens Corps strax fra Faki af, havde marscheret mod Kirklisa, besat dette Sted den 24de Aug., og derpaa russiske Forposter rykkede frem til Lulle Burgas, efter at have kastet et tyrkisk Corps paa 1200 Tyrker tilbage, som havde sat sig til Modstand. J Følge Efterretninger fra Adrianopel af 2den September, var den preussiske Major v. Kuster den 27de August ankommen fra Constantinopel til det russiske Hovedqvarteer. Den 28de August vare 2 tyrkiske Befuldmægtigede ledsagede af den engelske Skibslieutnant Griffiths, ankomne over Rodosto til Adrianopel; samme Dag var ogsaa 4 tyrkiske Befuldmægtigede ankomne fra Storvezirens Leir dertil. Den 1ste September ere Underhandlingerne blevne aabnede i Adrianopel mellem de tyrkiske og russiske Befuldmægtigede, og man tvivlede ikke paa, at Freds-Præliminairerne snart ville blive afsluttede; der skrives og saa fra den tyrkiske Grændse, at General Diebitsch skal strax have givet sine Tropper befaling, at standse med Fjendtlighederne paa hele Linien, og en Vaabenstilstand, heed det i private Breve fra Wien, skal ved den franske, engelske og østerrigske Gesandts Mægling, være kommen i Stand, mellem de kjæmpende Partier. (En Provincial Avis har en Artikel fra Adrianopel under 4de September, efter hvilken Rygtet der gik, at FredsPræliminairerne allerede skulle være undertegnede den 30te August og sendt til Constantinopel for at erholde Storsultanens Ratification, og at Gen. Diebitsch havde indvilget en 10 Dages Vaabenstilstand; ligeledes har samme Blad en Privat Efterretning fra Berlin af 14de September og at Freden skal være afsluttet mellem Rusland og Porten, paa de Betingelser, at Rusland erholder Fæstningerne Achalzik, Anapa og Poti i Asien, en betydelig Krigscontribution (der menes 150 Millioner Gylden, som skal afdrages ved Producter); og endelig frie Fart gjennem Bosphorns og Dardanellerne; i Europa, forpligtes Porten kun til at sløife nogle Fæstninger, hvoriblandt Giurgewo, og at hæve Moldau og Wallachiet til en af begge Parter afhængig Stat; Grækerlands Grændser skal ogsaa være anerkjendt med mere udvidede Grændser, end Aftalen var mellem de 3 Magter, som undertegnede 6te Julii Tractaten. Fredstractaten skal være undertegnet i det russiske Hovedqvarteer den 31te August. Uagtet man nu denne Post ikke havde disse Efterretninger i Börsenhalle og Hamburgische Neue Zeitung, kan muligens den preussiske Staatzeitung have indeholdt samme, og saa vil man faae det Officielle at vide næste Post.) Det synes som at Utilfredsheden i Hovedstaden har været det, der har bevæget Storherren til at indlade sig paa Fredsunderhandlinger, og kun Sultanens og Regieringens energiske og strænge Forholdsregler, der lod de Caffehuse, hvori de Misfornøiede havde deres Sammenkomster, nedrive, og en 500 af de paagrebne Oprørere halshugge, forhindrede Udbrudet af et almindeligt Oprør; flere af Rigets Store, hvoriblandt Hamid Aga, Commandant i Slottene ved Bosphoras, ere henrettede; imidlertid maatte dog Sultanen give efter for Folkets Ønske og Fred, og 4 anseete Statsmænd bleve afsendte for at indlede Fredsunderhandling gerne. Den 1ste September var igjen Roligheden, saa temmelig tilveiebragt. Af de talrige Hobe af de fra Feldten tilbagevendende Musselmænd, skikkes Militserne hjem; men de regulaire Tropper forsynes paa Nye med Vaaben og bruges til Ordens Vedligeholdelse i Hovedstaden. Porten har frigivet alle russiske Krigsfangne, og et Par Skibe vare igjen indtrufne fra Odessa med tyrkiske Krigsfanger. Rygtet, at den engelske og franske Flaade skulle have ankret i Hellespont, og have besat Dardanellerslottene, har ikke bekræftet sig, men Breve fra Triest sige; at Porten havde foreslaaet den engelske og franske Gesandt dette, hvis de skulle trues af Russerne. Den engelske Gesandt, Sir Gordon, skal imidlertid dog, efter engelske Blade, have yttret for Reis Effendi, at Storherren ikke maatte gjøre Regning paa Andet end venskabelig Mægling fra Engellands Side. Jmidlertid er dog med Alt dette mærkeligt, hvad der skrives fra den galiziske Grændse, at uagtet Tyrkerne ingensteds holde Stand, og man med Sikkerhed venter Freden, saa bliver dog i de sidste Dage i det Jndre af Rusland, Krigsudrustningerne drevne med fordoblet Virksomhed, og den franske og engelske Flaade i Middelhavet forøges bestandig.